                                                                                                                                                                

                                                                                                                                                               
                                                                                                                                                                                                                                                


Bosna i Hercegovina
Federacija Bosne i Hercegovine
Kanton Sarajevo

JU Srednja medicinska škola – Jezero Sarajevo

Broj: 01-01-1-2646-1/2026
Sarajevo, 19.10.2026. godine
Na osnovu Pravilnika o ishrani učenika u osnovnim i srednjim školama Kantona Sarajevo („Službene novine Kantona Sarajevo“, broj: 10/24), Pravila školske ishrane JU Srednja medicinska škola – Jezero Sarajevo, broj: 01-01-1-1586/2024 od 04.09.2024. godine i Odluke Školskog odbora JU Srednja medicinska škola – Jezero Sarajevo o raspisivanju javnog poziva za prikupljanje ponuda za davanje u zakup prostora školske kuhinje, broj: 01-01-1-2646/2026 od 15.10.2026. godine, JU Srednja medicinska škola – Jezero Sarajevo objavljuje
J A V N I P O Z I V
za dostavljanje ponuda za izbor najpovoljnijeg ponuđača za davanje u zakup prostora školske kuhinje 
JU Srednja medicinska škola – Jezero Sarajevo u školskoj 2026/2027. godini

I – PREDMET JAVNOG POZIVA
Predmet Javnog poziva je davanje u zakup prostora školske kuhinje površine 20,61 m², koji se nalazi u zgradi JU Srednja medicinska škola – Jezero Sarajevo, na adresi Ibrahima Ibre Poplate 2, Sarajevo, radi organizovanja ishrane učenika i radnika Škole.
Zainteresovani ponuđači mogu izvršiti uvid u prostor svakim radnim danom od 09:00 do 12:00 sati, uz prethodnu najavu Školi.
II – DUŽINA TRAJANJA ZAKUPA
Prostor školske kuhinje daje se u zakup u dva odvojena perioda:
1. od 20.11.2026. do 31.12.2026. godine;
2. od 01.02.2027. do 30.06.2027. godine.
Period od 01.01.2027. do 31.01.2027. godine nije obuhvaćen zakupom.
Način predaje prostora po isteku prvog perioda zakupa i ponovnog preuzimanja prostora početkom drugog perioda uredit će se ugovorom o zakupu.

III – PRAVO UČEŠĆA
Pravo učešća na Javnom pozivu imaju pravna lica i fizička lica koja obavljaju registrovanu samostalnu djelatnost, registrovana za odgovarajuće poslovanje s hranom, koja ispunjavaju uslove propisane važećim propisima i ovim Javnim pozivom.

IV – POSTUPAK IZBORA
Postupak prikupljanja, otvaranja, pregleda i ocjene ponuda provest će tročlana komisija koju imenuje Školski odbor.
Izbor najpovoljnijeg ponuđača izvršit će se prema kriteriju najviše ponuđene mjesečne zakupnine, među blagovremenim, potpunim i prihvatljivim ponudama koje ispunjavaju sve obavezne uslove Javnog poziva.
Ukoliko dvije ili više prihvatljivih ponuda sadrže jednak najviši iznos zakupnine, prednost će imati ponuđač koji dokumentovano ima više završenih godina iskustva u pružanju usluga ishrane u odgojno-obrazovnim ustanovama.
Ukoliko su ponuđači izjednačeni i po ovom osnovu, izbor će se izvršiti javnim žrijebanjem, uz sačinjavanje zapisnika i prethodno obavještavanje izjednačenih ponuđača.
Odluku o izboru najpovoljnijeg ponuđača donosi Školski odbor, nakon razmatranja obrazloženog izvještaja Komisije.
S izabranim ponuđačem direktor Škole zaključit će ugovor o zakupu.

V – POČETNA ZAKUPNINA I TROŠKOVI
Početna mjesečna zakupnina iznosi 650,00 KM (šest stotina pedeset konvertibilnih maraka).
Ponude s nižom mjesečnom zakupninom neće se razmatrati.
Zakupnina se plaća najkasnije do petog dana u mjesecu za tekući mjesec, osim zakupnine za period od 20.11. do 30.11.2026. godine, koja se plaća najkasnije do dana početka zakupa, odnosno 20.11.2026. godine.
Za period od 20.11. do 30.11.2026. godine zakupnina se obračunava srazmjerno broju kalendarskih dana, odnosno u visini 11/30 ugovorene mjesečne zakupnine.
Za januar 2027. godine zakupnina se ne obračunava jer taj period nije obuhvaćen zakupom.
Troškovi utrošene električne energije i vode nisu uključeni u zakupninu i plaćaju se posebno, prema dokumentovanom obračunu Škole i odredbama ugovora o zakupu.

VI – USLOVI KOJE MORAJU ISPUNJAVATI OBROCI I UŽINE
Obroci i užine koje zakupac nudi učenicima moraju:
1. biti nutritivno prilagođeni psihofizičkim potrebama i uzrastu učenika, u skladu s Pravilnikom o ishrani učenika u osnovnim i srednjim školama Kantona Sarajevo („Službene novine Kantona Sarajevo“, broj: 10/24);
2. imati prihvatljiva organoleptička svojstva (izgled, boju, miris i okus);
3. biti raznovrsni i usklađeni s jelovnikom koji za odgovarajući period utvrdi nadležno Ministarstvo;
4. biti zdravstveno ispravni i ispunjavati propisane uslove kvaliteta u skladu sa Zakonom o hrani („Službeni glasnik BiH“, broj: 50/04);
5. imati primjeren odnos kvaliteta i cijene;
6. biti pripremani, čuvani, transportovani i posluživani u skladu s propisanim higijenskim standardima.
Zakupac može prodavati isključivo hranu i pića dopuštena važećim jelovnikom i propisima o školskoj ishrani.
Zabranjena je prodaja učenicima proizvoda i pića obuhvaćenih zabranama iz Pravilnika o ishrani učenika, uključujući snek proizvode, slatkiše, energetska pića, gazirana pića i sokove, u skladu sa zabranama utvrđenim navedenim Pravilnikom.
Cijene proizvoda moraju biti jasno istaknute na prodajnom mjestu.

VII – USLOVI KOJE MORA ISPUNJAVATI SUBJEKT U POSLOVANJU S HRANOM
Zakupac je dužan:
1. osigurati primjenu svih važećih propisa o hrani;
2. osigurati da prostor, oprema i način obavljanja djelatnosti ispunjavaju uslove propisane Pravilnikom o higijeni hrane („Službeni glasnik BiH“, broj: 4/13);
3. uspostaviti, primjenjivati i održavati procedure zasnovane na principima HACCP sistema;
4. uspostaviti i redovno voditi odgovarajuću HACCP dokumentaciju;
5. osigurati da hrana i piće budu propisno deklarisani, u skladu s Pravilnikom o pružanju informacija potrošačima o hrani („Službeni glasnik BiH“, broj: 68/13);
6. osigurati odgovarajuće uslove nabavke, pripreme, transporta, skladištenja, čuvanja, posluživanja i distribucije hrane;
7. osigurati propisane zdravstveno-higijenske uslove za radnike koji dolaze u kontakt s hranom;
8. provoditi internu kontrolu kvaliteta i zdravstvene ispravnosti hrane te omogućiti nadzor Škole i nadležnih organa;
9. voditi propisane evidencije o nabavci, sljedivosti hrane, higijeni i provedenim kontrolama;
10. izdavati fiskalne račune u skladu s važećim propisima;
11. poštivati radno vrijeme i organizaciju školske ishrane utvrđene Pravilima školske ishrane Škole;
12. omogućiti nadzor nad kvalitetom školske ishrane i postupati po pisanim upozorenjima i naloženim mjerama, u skladu sa Pravilnikom o ishrani učenika.

OPREMLJENOST I ODRŽAVANJE PROSTORA ŠKOLSKE KUHINJE
Zakupac je dužan o vlastitom trošku osigurati odgovarajuću, tehnički ispravnu i higijenski prihvatljivu kuhinjsku opremu, uređaje, radne površine i namještaj potrebne za obavljanje djelatnosti školske ishrane, u skladu s važećim propisima o higijeni i sigurnosti hrane.
Oprema, uređaji, radne površine i namještaj moraju biti izrađeni od odgovarajućih materijala koji omogućavaju njihovo pravilno održavanje, čišćenje i dezinfekciju, u skladu s Pravilnikom o higijeni hrane („Službeni glasnik BiH“, broj: 4/13).
Zakupac je dužan osigurati ispravnost, redovno održavanje, servisiranje i higijenu opreme koju koristi te vršiti tekuće održavanje zakupljenog prostora.
Eventualne adaptacije, građevinski i instalacijski zahvati te prepravke prostora mogu se vršiti samo uz prethodnu pisanu saglasnost Škole i pribavljanje potrebnih odobrenja nadležnih organa, kada su propisana.
Zakupac nema pravo na povrat sredstava uloženih u opremanje prostora i odobrene radove, osim ako je to prethodno drugačije uređeno pisanim sporazumom ugovornih strana, u skladu s važećim propisima.
Pokretna oprema i inventar koje zakupac unese u prostor ostaju u njegovom vlasništvu. Način primopredaje prostora, evidentiranja postojeće opreme i uklanjanja vlastite opreme zakupca uredit će se ugovorom o zakupu.

VIII – PONUDA TREBA DA SADRŽI
1. Potpisanu ponudu koja sadrži naziv, sjedište odnosno adresu, identifikacioni broj, broj transakcijskog računa i naziv banke, ime i prezime lica ovlaštenog za zastupanje te kontakt-podatke ponuđača.
2. Aktuelni izvod iz sudskog registra ili odgovarajući akt nadležnog organa o registraciji samostalne djelatnosti, iz kojeg je vidljiva registracija za odgovarajuću djelatnost poslovanja s hranom.
3. Uvjerenje o poreznoj registraciji s identifikacionim brojem (ID), odnosno odgovarajući dokaz o poreznoj registraciji ponuđača.
4. Jasno naznačen ponuđeni iznos mjesečne zakupnine u KM, koji ne može biti niži od 650,00 KM.
5. Predloženi asortiman i cjenovnik hrane i pića koja bi se nudila u školskoj kuhinji, usklađen s propisima o školskoj ishrani.
6. Opis načina organizovanja školske ishrane, s naznakom da li se hrana priprema u prostoru školske kuhinje ili se dopremaju gotovi obroci i užine.
7. Reference o dosadašnjem radu, s navođenjem perioda i vrste pruženih usluga, posebno u odgojno-obrazovnim ustanovama, uz odgovarajuće dokaze ako se ponuđač poziva na iskustvo radi razrješenja jednakih najviših ponuda.
8. Dokaz o uspostavljenim i primijenjenim procedurama zasnovanim na principima HACCP sistema i odgovarajućoj HACCP dokumentaciji, u skladu s važećim propisima o higijeni i sigurnosti hrane.
9. Važeći certifikat ISO 9001 – sistem upravljanja kvalitetom, ukoliko ga ponuđač posjeduje.
10. Važeći certifikat ISO 22000 – sistem upravljanja sigurnošću hrane (Food Safety Management System), ukoliko ga ponuđač posjeduje.
11. Potpisanu izjavu ponuđača da prihvata sve uslove Javnog poziva, uključujući namjenu prostora, utvrđene periode zakupa, zakupninu, režijske troškove i obaveze u pogledu školske ishrane.
12. Potpisanu izjavu da će prostor preuzeti u viđenom stanju, koristiti ga pažnjom dobrog domaćina i vratiti Školi u stanju utvrđenom ugovorom, uz uvažavanje redovnog korištenja.
13. Potpisanu izjavu da će o vlastitom trošku osigurati odgovarajuću i tehnički ispravnu kuhinjsku opremu, uređaje, radne površine i namještaj potrebne za organizovanje školske ishrane, u skladu s važećim higijenskim i sigurnosnim propisima.

NAČIN DOSTAVLJANJA DOKUMENTACIJE
Dokumenti iz tač. 1, 4, 5, 6, 11, 12. i 13. dostavljaju se u originalu, potpisani od ponuđača odnosno ovlaštenog lica.
Dokumenti iz tač. 2. i 3. dostavljaju se u originalu ili ovjerenoj kopiji.
Reference iz tačke 7. dostavljaju se u obliku potvrda ranijih naručilaca ili drugih vjerodostojnih dokumenata kojima se može utvrditi period i vrsta pruženih usluga.
Izostanak referenci nije razlog za odbacivanje ponude, ali se nedokumentovano iskustvo neće uzimati u obzir prilikom razrješenja jednakih najviših ponuda.
Dokumentacija iz tačke 8. ovog poglavlja dostavlja se u kopiji, uz obavezu izabranog ponuđača da prije početka obavljanja djelatnosti omogući uvid u originalnu dokumentaciju.
Izabrani ponuđač dužan je prije početka obavljanja djelatnosti osigurati primjenu HACCP procedura prilagođenih načinu organizovanja ishrane i stvarnim uslovima rada u prostoru školske kuhinje te tokom cijelog perioda obavljanja djelatnosti redovno voditi odgovarajuću dokumentaciju.
Ispunjavanje uslova iz tačke 8. ovog poglavlja je obavezno za sve ponuđače, u skladu s važećim propisima o higijeni i sigurnosti hrane.
Certifikati iz tač. 9. i 10. nisu obavezni niti predstavljaju eliminatorni uslov za učešće u postupku. Njihovo nedostavljanje neće biti razlog za odbacivanje ponude niti će uticati na rangiranje ponuđača.
Ukoliko ponuđač dostavlja ISO certifikate, oni moraju biti važeći i odnositi se na djelatnost relevantnu za predmet Javnog poziva. Mogu se dostaviti u originalu ili kopiji. Uz certifikat se može dostaviti i odgovarajući dokaz o njegovom važenju, uključujući potvrdu o posljednjoj provedenoj nadzornoj provjeri ili recertifikaciji, kada je primjenjivo.
Certifikati trebaju biti izdati od certifikacijskog tijela akreditovanog za odgovarajuću vrstu certificiranja. Nedostavljanje ISO certifikata i pratećih dokaza nema uticaja na prihvatljivost ili rangiranje ponude.
Jedan ponuđač može dostaviti samo jednu ponudu.
Nepotpune ponude, u pogledu obavezne dokumentacije, i neblagovremene ponude neće se uzeti u razmatranje.

IX – NAČIN PODNOŠENJA PONUDE
Ponude se dostavljaju u zatvorenoj koverti, lično putem protokola Škole ili poštom, na adresu:
JU SREDNJA MEDICINSKA ŠKOLA – JEZERO SARAJEVO
Ibrahima Ibre Poplate 2
71000 Sarajevo
S naznakom:
„Ponuda za zakup prostora školske kuhinje – NE OTVARATI“
Na poleđini koverte potrebno je navesti naziv i adresu ponuđača.
Javni poziv objavljuje se na službenoj internet stranici i oglasnoj ploči Škole dana 19.10.2026. godine.
Rok za dostavljanje ponuda iznosi petnaest (15) kalendarskih dana, računajući od prvog narednog dana nakon objavljivanja Javnog poziva, odnosno od 20.10.2026. godine, zaključno sa 03.11.2026. godine do 15:00 sati.
Blagovremenom se smatra ponuda koja je zaprimljena u Školi do navedenog roka, bez obzira na način dostavljanja.
Neblagovremene ponude neće se otvarati niti razmatrati.

X – JAVNO OTVARANJE PONUDA
Javno otvaranje ponuda održat će se dana 04.11.2026. godine u 10:00 sati, u prostorijama JU Srednja medicinska škola – Jezero Sarajevo, Ibrahima Ibre Poplate 2, Sarajevo.
Otvaranju mogu prisustvovati ponuđači ili njihovi pisano ovlašteni predstavnici.
Komisija će o javnom otvaranju ponuda sačiniti zapisnik, a nakon pregleda i ocjene ponuda dostaviti Školskom odboru obrazloženi izvještaj s prijedlogom izbora najpovoljnijeg ponuđača.

XI – OSTALE ODREDBE
Odluku o izboru najpovoljnijeg ponuđača donosi Školski odbor JU Srednja medicinska škola – Jezero Sarajevo, na osnovu izvještaja Komisije za provođenje postupka prikupljanja ponuda.
Svi ponuđači bit će pisanim putem obaviješteni o rezultatima provedenog postupka.
Ponuđači mogu podnijeti pisani prigovor na provedeni postupak i odluku o izboru najpovoljnijeg ponuđača putem protokola Škole.
Podnesene prigovore razmatra Školski odbor JU Srednja medicinska škola – Jezero Sarajevo, koji je donio odluku o izboru najpovoljnijeg ponuđača, te o svom postupanju pisanim putem obavještava podnosioca prigovora.
Škola može poništiti Javni poziv obrazloženom odlukom, u skladu s važećim propisima.
Troškove pripreme i dostavljanja ponude snose ponuđači.
Međusobna prava i obaveze Škole i izabranog ponuđača uredit će se ugovorom o zakupu.
                                                                                                                                                     Direktorica:
                                                                                                                                  Senada Osmanović, prof.

      
Adresa: Ibrahima Ibre Poplate 2, 71000 Sarajevo, 
Tel: +387 33 44 39 87, Tel.fax: +387 33 22 56 25;
e-mail: smsjezero@smsjezero.edu.ba, www.smsjezero.edu.ba

